**ВАЖНА НАПОМЕНА: Креирати фолдер 2019\_ProSoft\_K1 на локалном диску С.** У фолдеру  **2019\_ProSoft\_K1 направити фолдер** са **вашим бројем индекса** у следећем формату: ГодинаУписа\_БројИндекса(4 цифре) Пример фолдера: 15\_0008 или 15\_0123.

У изабраном програмском језику, креирати апликацију са графичким корисничким интерфејсом која садржи главну екранску форму на којој се налази мени: **Колоквијум**, са ставкама менија: **Задатак 1, Задатак 2, Задатак 3.** Омогућити кориснику да избором одговарајуће ставке менија покрене извршење одговарајућег задатка (ставка менија **Задатак 1** се односи на задатак 1 итд.)

**Задатак 1.** Дате су класе Производ (шифра, назив, цена, пореска стопа, произвођач), Произвођач (шифра, назив), Пореска стопа (шифра, скраћени назив, износ). У оперативној меморији подаци о производима, произвођачима и пореским стопама се чувају у једноструко спрегнутим листама. Приликом покретања програма напуните ове листе са произвољним бројем елемената.

Потребно је направити екранску форму са графичким корисничким интерфејсом, која се отвара избором ставке менија **Задатак 1** из главног менија, за приказ и измену података о производима. Форма треба да садржи опадајућу листу (combobox) у којој се приказују сви унети производи. Омогућити кориснику да након избора одговарајућег производа ажурира тренутне податке о изабраном производу преко одговарајућих графичких компоненти које се налазе на форми. **Напомена: осим шифре производа дозвољено је мењати све остале податке. Сва поља су обавезна поља.**

**Максимални број поенa за овај задатак је 5. Остварено:**

**Задатак 2.** Потребно је направити екранску форму са графичким корисничким интерфејсом, која се отвара избором ставке менија **Задатак 2** из главног менија, која ће омогућити корисницима система измену података о предметима. За један предмет у систему, у релационој бази података, чувају се следећи подаци: назив предмета, катедра којој предмет припада (скуп дозвољених вредности за ово поље су: Катедра-1, Катедра-2 и Катедра 3), број есп бодова и статус (скуп дозвољених вредности за ово поље су: обавезан, изборни). На екранској форми подаци о предметима се приказују у табели. Омогућити кориснику измену података **директно у табели** **само за обавезне предмете** над пољима (назив предмета, катедра и број есп бодова) или **преко одговарајућих компоненти на форми.**

**Максимални број поенa за овај задатак је 5. Остварено:**

**Задатак 3.** Познато је да један наставник на факултету може да предаје више предмета и да један предмет може да предаје више наставника. За једног наставника у систему се чувају следећи подаци: име, презиме, звање (скуп дозвољених вредности за ово поље су: доцент, ванредни професор и редовни професор) и статус (скуп дозвољених вредности за ово поље су: активан, пензионисан) док се за сваки предмет чувају подаци о називу предмета, катедри којој предмет припада (скуп дозвољених вредности за ово поље су: Катедра-1, Катедра-2 и Катедра 3), број есп бодова и статус (скуп дозвољених вредности за ово поље су: обавезан, изборни). Ови подаци се чувају у релационој бази података. Потребно је направити екранску форму са графичким корисничким интерфејсом, која се отвара избором ставке менија **Задатак 3** из главног менија, која ће омогућити корисницима система детаљан увид у ангажовање наставника на предметима. На екранској форми омогућити кориснику да за изабране предмете (у једном тренутку корисник може изабрати више предмета) погледа списак наставника који су ангажовани на тим предметима. Подаци о ангажовању наставника на предметима се приказују у табели сортирано у растућем редоследу према статусу предмета и презимену наставника.

**Максимални број поенa за овај задатак је 8. Остварено:**